**NOTĂ**

**la proiectul Hotărârii Guvernului cu privire la aprobarea Reglementării tehnice**

 **privind echipamente sub presiune transportabile**

 **1. Temei pentru elaborare:**

 Proiectul Hotărârii Guvernului cu privire la aprobarea Reglementării tehnice privind echipamente sub presiune transportabile vine să transpună în legislația națională Directiva 2010/35/UE a Parlamentului European şi a Consiliului din 16 iunie 2010 privind echipamentele sub presiune transportabile și de abrogare a Directivelor 76/767/CEE, 84/525/CEE, 84/526/CEE, 84/527/CEE și 1999/36/CE ale Consiliului, publicată în Jurnalul Oficial al Uniunii Europene, L 165, p.1-18 din 30.06.2010.

 Legea nr.235 din 01.12.2011 privind activitățile de acreditare şi de evaluare a conformității la art.18 alin.(1) și conform pct.25 din anexa nr.3 la legea prenotată, stabilește domeniile în care evaluarea conformității produselor este obligatorie, respectiv echipamentele sub presiune transportabile, care intră în categoria produselor pentru care trebuie să existe cerințe esențiale stabilite în reglementările tehnice respective, în conformitate cu art.4 alin.(6) din Legea nr.420-XVI din 22 decembrie 2006 privind activitatea de reglementare tehnică, precum şi apropierea reglementărilor tehnice, standardelor şi în scopul realizării prevederilor Planului național de acțiuni pentru implementarea Acordului de Asociere Republica Moldova – Uniunea Europeană pentru anii 2014-2016, aprobat prin Hotărîrea Guvernului nr.808 din 7 octombrie 2014 (Monitorul Oficial al Republicii Moldova, 2014, nr.297-309, art.851), cu modificările şi completările ulterioare.

 **2. Generalități**

 Directiva 2010/35/UE a Parlamentului European şi a Consiliului din 16 iunie 2010 privind echipamentele sub presiune transportabile stabilește reguli detaliate privind echipamentele sub presiune transportabile cu scopul de a îmbunătăți siguranța și de a asigura libera circulație a acestor echipamente în cadrul unei piețe unice.

De asemenea, Directiva 2010/35/CE este inclusă în Anexa XVI la Acordul de Asociere intre Republica Moldova, pe de o parte, și Uniunea Europeană și Comunitatea Europeană a Energiei Atomice şi statele membre ale acestora, pe de altă parte. Totodată directivă este bazată pe principiile noii abordări sau abordării globale, **dar care nu prevede marcajul CE.**

 In acest scop, pentru a facilita stabilirea conformităţii cu cerințele directivei menționate, este necesară existenţa standardelor armonizate la nivel european, în special cu privire la proiectare, fabricare și exploatare a echipamentelor sub presiune transportabile. Echipamentelor sub presiune transportabile care, în urma procesului de evaluare a conformității prevăzut de prezenta directivă se va demonstra conformitatea lor, producătorii vor aplica **marcajul „pi”.**

 **3. Esența proiectului:**

 Decizia nr.768/2008/CE a Parlamentului European și a Consiliului din 9 iulie 2008 privind un cadru comun pentru comercializarea produselor, stabilește un cadru general de natură orizontală pentru legislația viitoare de armonizare a condițiilor de comercializare a produselor. Acest cadru se aplică și sectorului echipamentelor sub presiune transportabile, în conformitate cu obiectivele normelor de armonizare privind libera circulație a produselor.

 Directiva 2010/35/UE a Parlamentului European și a Consiliului din 16 iunie 2010 privind echipamentele sub presiune transportabile reprezintă primul pas spre îmbunătățirea siguranței transportului de echipamente sub presiune transportabile, asigurându-se totodată libera circulație a acestora în cadrul unei piețe unice a transporturilor.

 În interesul siguranței transportului și al liberei circulații a echipamentelor sub presiune transportabile, se definesc în mod clar obligațiile agenților economici, producătorilor, importatorilor, distribuitorilor și a proprietarilor de echipamente sub presiune transportabile. Producătorii asigură că echipamentelor sub presiune transportabile au fost proiectate, fabricate și documentate în conformitate cu cerințele prevăzute de directivă.

În raport cu atribuțiile care le revin în cadrul lanțului aprovizionării, agenții economici răspund de conformitatea echipamentelor sub presiune transportabile și că ele sînt conforme cu normele privind siguranța și accesul pe piață.

Este de menționat faptul că producatorii și/sau detinătorii de echipamente sub presiune transportabile (cisterne, butelii, tuburi, recipiente-butoi, recipiente criogenice, bateriile de recipiente-butelii, etc.) pe care doresc sa le introduceă pe piata Uniunii Europene va trebui sa indeplinească in totalitate cerintele Directivei Europene 2010/35/EC. Aceasta stabilește conditiile de introducere pe piata a echipamentelor sub presiune transportabile pe cai rutiere si pe cale ferata in scopul de a imbunatati siguranta si de a asigura libera circulatie a acestor echipamente pe teritoriul UE.

 Conformitatea noilor echipamente sub presiune transportabile cu cerințele tehnice la Reglementarea tehnică, se va demonstra printr-o evaluare a conformității care va dovedi siguranța echipamentelor respective.

Prezenta reglementare nu se va aplica echipamentelor sub presiune transportabile care au fost introduse pe piață pînă a fi pusă în vigoare reglementarea menționată și care nu au făcut obiectul unei reevaluări a conformității.

În măsura în care echipamentele sub presiune transportabile existente care nu au făcut obiectul unei evaluări a conformității cu reglementarea tehnică, pentru ca să beneficieze de libera circulație și libera utilizare, acestea ar trebui să facă obiectul unei reevaluări a conformității.

La momentul actual nu există reglementare tehnică care ar stabili cerințe de securitate pentru proiectarea, construirea, fabricarea, montarea, reconstruirea şi exploatarea a acestor echipamente sub presiune transportabile.

 **4. Măsuri instituționale și organizatorice pe care le implică actul elaborat**

**Proiectul nu prevede ca la implementarea respectivă să fie create careva noi instituții sau reorganizări instituționale în autoritățile existente.**

 Măsuri organizatorice vor fi necesare la etapa de implementare a Reglementarii tehnice, care va permite o aplicare mai rapidă a noii reglementări şi va ajuta agenții economici să își desfășoare mai ușor activitatea, întrucât vor avea de respectat un singur instrument de reglementare.

 **5. Consultarea proiectului**

 **Lansarea procesului consultativ de către pârțile implicate a fost inițiată la etapa evaluării impactului de reglementare asupra activității de întreprinzător.** Proiectul Reglementării tehnice, nota informativă și analiza preliminară a impactului de reglementare vor fi plasate pe site-ul Ministerului Economiei (www.mec.gov.md).

 **Viceprim-ministru, Octavian CALMÎC**

 **ministrul economiei**